And again the anger of Jehovah was kindled against Israel, and he moved David against them, saying, Go, number Israel and Judah.
And þe strong veniaunce of þe Lord addide to be wrooth ayens Israel [Note: of this þat þe Lord wolde punysche þe puple, he suffride Dauyth to be reisid bi pride to þe noumbring of þe puple; wherfor þe gloss of Gregre on this place seith thus, Þe dedis of gouernours ben disposid for þe maneris of sugetis, þat ofte for þe yuel of þe floc, þe liyf yhe of a good schepparde trespassith, for Dauyth was preisid bi God witnesse, and he was blowun with þe bolnyng of sudeyn pride, and synnede in noumbringe puple, and þe puple resseyuede peyne; for þe hertis of gouernours ben disposid, vp þe meritis of þe puplis. Þe synne of þe puple for which it was punyschid, is not expressid in þe text, but in þe book of Ebreu questiouns it is seid, þat this was herfor, for þe puple ayen stood not Dauyth as it ouyte, in þe dede of Vrie, but for this dede was priuy til it was al doon; þe puple myyte not withstonde Dauyth in þe synne to be lettid, and aftir þat this synne cam in to þe knowing of þe puple, þe puple ouyte not to punysche it, for þe peyne was determynd thanne of God, as it is opin in xii. co. bi þe wordis of Nathan, þerfor it is seid betere, þat þe synne of þe puple, was þe rebelte þerof ayenus Dauyth in suynge Siba, sone of Bothry, þat was þe worste man and ful of dissencioun, and Siba aloone was punyschid for this rebelte. ], and he stiride in hem Dauid, seiynge to Joab, Go thou, and noumbre thou Israel and Juda.